text: Brand kunne ses flere kilometer væk
  31 december 2012 kl. 12.33
  I morges brændte en tilbygning hos Daugård El-forretning i Daugård. Branden var så kraftig, at den kunne ses flere kilometer væk i Hedensted.
  Hedensted Brand og Redning kom hurtigt frem og fik kontrol over ilden og begrænsede skaderne til lagerbygningen, så der ikke opstod fare for brand i andre bygninger.
  Politi og Brand og Redning arbejdede på brandstedet i over en time. Årsagen til branden er ukendt.
  Det skriver Vejleamtsfolkeblad.dk
  